**Szentendre Város Önkormányzat Képviselő-testületének**

**29/2016. (XI.21.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) Önk. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében valamint a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét az alábbiak szerint módosítja:

**1. §** A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 7/A.§ (2), (3) (5) és (6) bekezdése helyébe a következő rendelkezések lépnek:

„7/A.§ (2) A díjmentes várakozásra való jogosultságot a szentendrei önkormányzati adóhatóság állapítja meg. A jogosultság megállapítása elszámolási félévenként – **április 15-től október 14-ig, valamint október 15-től április 14-ig** – történik.”

„7/A.§ (3) A szentendrei önkormányzati adóhatóság

a) az (1) bekezdés a) pontja szerinti esetben, valamint

b) az (1) bekezdés c) pontja szerinti esetben az adófizetési kötelezettség keletkezését követően

minden év **március és szeptember** hónapjában tájékoztatja a személygépjármű tulajdonosokat illetve üzembentartókat a jogosultság tényéről.”

„7/A.§ (5) Azok, akik a (3) bekezdésben említett tájékoztató alapján tudomást szereznek jogosultságukról, az adott elszámolási félévben – **április 15-től október 14-ig, valamint október 15-től április 14-ig** – *díjmentes várakozásra jogosító matrica igénylés nélkül* ingyenesen várakozhatnak.”

„7/A.§ (6) Kizárólag *díjmentes várakozásra jogosító matrica igénylése mellett* szerez jogosultságot az,

a) akinek az egyenlege **április 15-től október 14-ig tartó elszámolási időszak esetén szeptember 10-én, október 15-től április 14-ig tartó elszámolási időszak esetén március 10-én** lejárt köztartozást és/vagy 100 Ft-ot meghaladó késedelmi pótlék tartozást mutat, ezen tartozások kiegyenlítését követően;

b) az (1) bekezdés b) pontja szerinti esetben;

c) az (1) bekezdés c) pontja szerinti esetben akkor, ha a jogosultnak a díjmentes várakozási jogosultsága **április 15-től október 14-ig tartó elszámolási időszak esetén szeptember 10-én, október 15-től április 14-ig tartó elszámolási időszak esetén március 10-én** még nem állt fenn.”

**2. §** A R. 16. § (2) bekezdése helyébe a következő rendelkezés lép:

**„16. § (2) Várakozási engedélyre jogosult az a magánszemély, jogi személy, jogi személyiséggel nem rendelkező szervezet vagy egyéni vállalkozó, aki az I. vagy I/A. övezet területén szálláshely-szolgáltatási tevékenységet folytat és szálláshely-üzemeltetési engedéllyel rendelkezik, az általa fogadott vendégek részére a Tinódi közbe, a Gőzhajó utcába, a Bogdányi utca Lázár cár tér és Bem utca közötti szakaszára vagy a Bem utcába.”**

**3. §** A R. 23. § (7) bekezdése helyébe a következő rendelkezés lép és a 23. § egy új bekezdéssel egészül ki:

**„23.§ (7) A védett övezetbe történő, jelen rendelet alapján engedélyhez kötött, de engedély nélküli behajtás esetén a jármű használója a közterület-felügyelő felhívására köteles a védett övezetet haladéktalanul elhagyni. A védett övezetbe engedély nélküli behajtás esetén a jármű használója az észlelés napjára a 4. sz. melléklet szerint irányadó napi díjtétel háromszorosának megfelelő összegű pótdíjat, de legalább 5.000 Ft pótdíjat köteles megfizetni. Amennyiben az adott behajtásnak a 4. sz. mellékletben napi díjtétele nincs vagy a behajtás ingyenes, az engedély nélküli behajtásért fizetendő pótdíj 5.000 Ft.”**

**„23.§ (8) A korlátozott övezetbe történő, jelen rendelet alapján engedélyhez kötött, de engedély nélküli behajtás esetén a jármű használója a közterület-felügyelő felhívására köteles a korlátozott övezetet haladéktalanul elhagyni. A korlátozott övezetbe történő engedély nélküli behajtás, vagy az engedélyben foglaltak be nem tartása esetén a jármű üzembentartója pótdíjat köteles fizetni, melynek mértéke**

**a) 50.000 Ft, amennyiben a gépjármű megengedett legnagyobb össztömege az engedélyezett súlykorlátot legfeljebb 5 tonnával haladja meg,**

**b) 100 000 Ft, amennyiben a gépjármű megengedett legnagyobb össztömege több mint 5 tonnával haladja meg az engedélyezett súlykorlátot.”**

**4. §** A R. 30. §-a az alábbi (2) bekezdéssel egészül ki:

**„30. § (3) A R. 7/A. § (2) bekezdésében szabályozott, 2016. október 1-jén kezdődött elszámolási időszak 2017. április 14-ig tart.”**

**5. §** (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a jegyző gondoskodik.

(3) Hatályát veszti a R. 13.§-a.

Szentendre, 2016. november 17.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2016. november 21-én került kihirdetésre.

**dr. Gerendás Gábor**

jegyző